Rafael Leónidas Trujillo
Rafael Leónidas Trujillo syntyi 24. lokakuuta 1891 San Cristóbalin kaupungissa köyhään mulattiperheeseen. Hänen vanhempansa olivat José Trujillo Valdez ja Altagracia Julia Molina Chavalier. Trujillolla oli myös kahdeksan sisarusta: Rosa María Julieta, José "Petán" Arismendy, Amable "Pipi" Romero, Aníbal Julio, Nieve Luisa, Pedro Vetilio, Ofelia Japonesa ja Héctor Bienvenido. Hän sai peruskoulutuksen ja koulusta valmistumisen jälkeen hän työskenteli sokeriruokoplantaasin vartijana ja myöhemmin lennätinoperaattorina.
Mirabalin sisarukset
Cibaon maakunnassa maanviljelijäperheeseen syntyneet Mirabal Reyesin sisarukset liittyivät diktaattori Trujillon vastaiseen liikkeeseen jo 1950-luvun alussa. Kuolinpäivänään he olivat vierailleet vankilassa tapamassa María Teresan ja Minervan avioihiä, jotka olivat myös diktaattorin vastustajia. Kotimatkallaan Trujillon puolisotilaallisten joukkojen miehet pysäyttivät sisarusten auton ja pahoinpitelivät heidät sekä kuljettajana toimineen Rufino de la Cruzin hengiltä. Tämän jälkeen ruumiit laitettiin autoon ja työnnettiin rotkoon, jotta tapaus saataisiin näyttämään onnettomuudelta.